|  |  |
| --- | --- |
| **Kvalitetsstandard for socialpædagogisk støtte**  **efter § 85 i lov om social service** | |
| **Introduktion** | Greve Kommune bevilger socialpædagogisk støtte efter § 85 i lov om social service. Kvalitetsstandarden for socialpædagogisk støtte beskriver Greve Kommunes politisk fastsatte serviceniveau, som udgør rammerne for tildeling af støtte.  Kvalitetsstandarden er opbygget i følgende afsnit:   * Formål * Lovgrundlag * Ansøgning * Voksenudredningsmetoden * Målgruppe * Indhold og omfang * Opfølgning * Sagsbehandlingstid * Information til borgeren * Dokumentation til borgeren * Godkendelse samt administration |
| **Formål** | * Borgeren udvikler og/eller fastholder færdigheder * Borgeren begrænser tab af færdigheder * Borgeren afklares i forhold til fremtidige indsatser * At sikre, at borgeren benytter samfundets øvrige tilbud. |
| **Lovgrundlag** | Lov om social service § 85 |
| **Ansøgning** | Borgere under 30 år, som ønsker at ansøge om socialpædagogisk støtte skal henvende sig til Ungecentret i Greve Kommune.  Borgere over 30 år, som ønsker at søge om socialpædagogisk støtte skal henvende sig til Rådgiverteamet i Center for Job & Socialservice i Greve Kommune. |
| **Voksenudredningsmetoden** | Bevilling af socialpædagogisk støtte sker på baggrund af en konkret og individuel udredning af borgerens behov og ressourcer. Greve Kommune anvender Voksenudredningsmetoden (VUM 2.0) i forbindelse med vurderingen af, om borgeren er omfattet af målgruppen.  VUM 2.0 bruges til at skabe en klar og tydelig sammenhæng mellem borgerens ønsker, funktionsevneniveau og behov for støtte og indeholder to vurderinger. En temavurdering og en samlet vurdering. Temavurderingen udreder borgerens funktionsevneniveau under det enkelte tema. Den samlede vurdering er et generelt billede af borgerens funktionsevneniveau og støttebehov.  Temavurdering er skaleret med tal fra:  0 = Ingen nedsat funktionsevne (ingen, fraværende, ubetydeligt)  1 = Let nedsat funktionsevne (en smule, lidt)  2 = Moderat nedsat funktionsevne (middel, noget)  3 = Svært nedsat funktionsevne (omfattende, meget)  4 = Fuldstændig nedsat funktionsevne. (totalt, kan ikke)  **Den samlede vurdering - vurdering af støttebehov - er skaleret fra:**  Intet støttebehov (intet, fraværende, ubetydeligt)  Let støttebehov (en smule, lidt)  Moderat støttebehov (middel, noget)  Højt støttebehov (omfattende, meget)  Fuldstændigt støttebehov (totalt, kan ikke) |
| **Målgruppe** | Målgruppen er borgere i alderen fra 18 år, som har betydelig nedsat fysisk eller psykisk funktionsevne eller med særlige sociale problemer.  **Samlet vurdering ud fra VUM (2.0)**  Socialpædagogisk støtte er primært rettet mod borgere, som har moderat støttebehov (middel, noget) eller højt støttebehov (omfattende, meget).  Målgruppen omfatter ikke borgere, som vurderes at have intet støttebehov (intet, fraværende, ubetydeligt) eller let støttebehov (en smule, lidt).  Målgruppen omfatter som udgangspunkt ikke borgere, som vurderes at have et fuldstændigt støttebehov (totalt, kan ikke), i det denne målgruppen ikke vurderes at kunne kompenseres i eget hjem, men vil være omfattet af personkredsen for længerevarende botilbud.  **Ikke i målgruppen - tidsbegrænset socialpædagogisk støtte**  Borgere med let støttebehov i den samlede vurdering af funktionsevneniveau kan i udgangspunktet have behov for socialpædagogisk støtte som en forebyggende indsats og kan derfor være i målgruppen for Greve Kommunes tilbud om individuel tidsbegrænset socialpædagogisk hjælp, omsorg og støtte efter Lov om Social Service § 82b.  **Ikke i målgruppen - personlig hjælp og pleje, praktisk hjælp i hjemmet og madservice.**  Borgere, som på grund af midlertidigt eller varig nedsat fysisk eller psykisk funktionsevne eller særlige sociale problemer ikke selv kan udføre praktiske opgaver, kan være i målgruppen for Greve Kommunes tilbud om personlig og praktisk hjælp efter Lov om Social Service § 83. Under visitationen vurderer myndigheden den enkelte sag og formålet med støtten. |
| **Indhold og omfang** | Der arbejdes ud fra en recovery-orienteret tilgang og der arbejdes med et rehabiliterende sigte.  **Gruppeforløb**  Som udgangspunkt tilbydes indsatsen som gruppeforløb. Et fællesskab med andre forventes at bidrage positivt til den enkelte borgers motivation for udvikling samt udvikling af vedkommendes personlige og sociale færdigheder.  **Individuelt forløb**  Hvis det vurderes, at borger ikke kan deltage i gruppeforløb, vil borger tilbydes individuelt forløb. Dette sker, når borgeren ikke kan overføre sine færdigheder eller ikke profiterer af gruppeforløb. Hvis borgeren modtager et individuelt forløb, vil der være fokus på om og i så fald, hvornår borgeren kan overgå til gruppeforløb. I forbindelse med individuelle forløb anvendes digitale hjælpemidler, hvor det giver fagligt mening og kompenserer i nogle tilfælde for den professionelles tilstedeværelse.  **Kombinationsforløb**  Ud fra en individuel faglig vurdering kan støtten også ydes som en kombination af gruppeforløb og individuelt forløb. Hvis borgeren modtager en kombination af gruppeforløb og individuelt forløb, vil der være fokus på, om borgeren kan stoppe det individuelle forløb og overgå til gruppeløb alene.  **Omfang**  Omfanget af indsatsen fastsættes ud fra borgerens individuelle ressourcer og behov.  Som udgangspunkt leveres indsatsen altid af PPV, Greve Kommunes egen leverandør. |
| **Opfølgning** | |  | | --- | | Den socialpædagogiske støtte vil løbende blive evalueret og tilpasset efter borgerens behov for at sikre, at støtten fortsat opfylder sit formål.  **Ophør**  Indsatsen ophører eksempelvis, hvis:   * Målet for indsatsen er nået. * hvis indsatsen ikke medfører den ønskede udvikling eller opretholdelse og/eller bevaring af færdigheder   Første opfølgning vil ske inden for 6 måneder.  Derefter foretages der opfølgning efter behov og minimum 1 gang om året. | |
| **Sagsbehandlingstid** | Op til 8 uger fra ansøgning til afgørelse om socialpædagogisk støtte. |
| **Information til borgeren** | * Pædagogisk Psykiatrisk Vejledningscenter: [Pædagogisk Psykiatrisk Vejledningscenter (PPV) | Greve Kommune](https://greve.dk/ppv) |
| **Dokumentation til borgeren** | * Partshøring * Skriftlig afgørelse * Tilbud om en handleplan |
| **Godkendt af** | Byrådet den 11. december 2024 |
| **Administreres af** | Center for Job & Socialservice |